
Versiunea arabă a 
Vieţii Sfintei Parascheva cea Nouă 
de Macarie Ibn al-Za‘îm, 
Patriarhul Antiohiei 


Studiu introductiv 


Ioana Feodorov 

Un nume feminin popular în onomastica 
orientală, frecvent şi azi, este numele de bo¬ 
tez Parascheva (sau Paraschiva, cu forma Pa- 
raschiv pentru bărbaţi). în limba greacă, ter¬ 
menul paraskevi desemnează ziua de vineri, 
însemnând „pregătire” (pentru ziua de sâm¬ 
bătă). La răspândirea acestui nume a contri¬ 
buit veneraţia faţă de două sfinte din hagio¬ 
grafia creştină ortodoxă: prima, fecioara Mar¬ 
tiră Parascheva de la Roma, născută în seco¬ 
lul al Il-lea, victimă a persecuţiilor împotriva 



Viaţa. Sfintei Cuvioase Parascheva 

după versiunea arabă a 
Patriarhului Macarie al Antiohiei (sec. XVII) 




Patriarhul Macarie Ibn al-Za‘im al Antiohiei 



Istoria Cuvioasei Maicii noastre 
Sfânta Parascheva cea Nouă, 
numită şi „Bulgăroaica” 1 , 
prăznuită la 14 octombrie 

Această Cuvioasă Parascheva s-a născut 
şi a crescut intr-un sat numit Epivates 1 , care 
se află în apropierea oraşului Constantinopol, 
cale de o zi. Era fiica unor oameni iubitori de 
Dumnezeu şi evlavioşi, care urmau poruncile 
Domnului prin post , rugăciune, milostenie şi 
toate faptele bune 3 . Această Preafericită 

1 Ar. al-bulgăriyyat. Macarie ştia că moaştele Sfin¬ 
tei fuseseră mutate mai întâi la Târnovo, în Bulgaria. 
Precizarea este menită să o deosebească de martira cu 
acelaşi nume, de la Roma, amintită în finalul textului. 

2 Ar. Abîfazun. 

3 Am folosit caractere cursive pentru a scoate în 
evidenţă părţile care se regăsesc aproape identic în 
textul lui Matei al Mirelor din ediţia grecească a lui A. 
Papadopoulos-Kerameus din Analekta hierosolymitikes 
stachiologias, tome I, St. Petersburg, 1891, pp. 438-453 
(în continuare, PK). Acest fragment apare în PK la p. 439, 
r. 4-7. 

PatriarhulMacarie al Antiohiei 


Parascheva a fost menită lui Dumnezeu încă 
din tinereţe, căci au crescut-o cum este datina 
la creştini, în curăţie şi în toate cele cuviin¬ 
cioase, până ce ei doi au răposat în pace. 

[Ei] mai aveau şi un fiu, pe nume Eftimie 4 . 
Acesta s-a învoit cu sora lui, Cuvioasa Paras¬ 
cheva, să urmeze amândoi poruncile Domnu¬ 
lui, fără a se întoarce spre lucrurile acestei 
lumi trecătoare. Şi aşa au făcut, căci Eftimie 
a mers de s-a făcut monah la o mănăstire de 
călugări, iar Preafericita a intrat în monahism 
la o mănăstire de maici\ săvârşind toate fap¬ 
tele bune, plăcute Domnului. Eftimie a înain¬ 
tat spre înălţare 5 6 prin fapte bune şi numele 
lui a ajuns vestit între toţi, [ca\ o pildă şi un 
chip al bunătăţii. In acele zile a răposat epis¬ 
copul oraşului MaditeloE şi pe dată poporul 

4 Ar. Aftimiyus. Un episcop numit Eftimie Tauma¬ 
turgul a păstorit timp de patruzeci de ani, în a doua ju¬ 
mătate a secolului al X-lea. Biserica Ortodoxă îl prăz- 
nuieşte la 5 mai. 

5 Ar. inzalaqa ‘ilăal-şu'ud. La PK, „s-a înălţat către 
dragostea lui Dumnezeu”, p. 439, r. 29-30. 

6 Ar. Mădîs , din gr. Madytos. Port în Hellespont 
(Tracia). 

din acel oraş l-a ales pe Cuviosul Eftimie şi l-a 
făcut episcop în locul răposatului. [Eftimie] a 
reuşit să poarte sarcina încredinţată lui şi a 
păstorit turma Mântuitorului pe căile fapte¬ 
lor bune, iar la urmă s-a mutat la Domnul. 
După moartea lui a săvârşit mari minuni 1 . 

Cât despre Cuvioasa Parascheva, după 
ce a săvârşit în mănăstire toate faptele bune 
împreună cu monahiile, a plecat în pustie, să 
ducă în singurătate lupta lăuntrică 7 8 pentru 
a se îmbunătăţi, şi a suferit acolo, mulţi ani, 
felurite lipsuri şi nevoinţe. Atunci i s-a ară¬ 
tat îngerul Domnului şi i-a vestit bucuria fă¬ 
găduită, poruncindu-i să iasă din pustie şi să 
se întoarcă în ţară, ca să nu fie lipsiţi creş¬ 
tinii de folosul ei. Şi a pierit deodată [înge¬ 
rul din faţa ei 9 , iar ea a părăsit pustia şi a 
mers întâi în cetatea Constantinopolului, unde 
a îngenuncheat în [biserica] Sfânta Sofia şi 
în celelalte lăcaşuri sfinte ce se află acolo. 


7 PK, p. 414, r. 1-2 şi 10-11. 

8 Ar. mutagarridat bi-gihăd al-fadîlat, lit. „singură 
în lupta lăuntrică pentru îmbunătăţire”. 

9 PK, p. 442, r. 25-31. 

[Apoi a mers la Biserica Vlahernelor 10 şi a în¬ 
genuncheat înaintea icoanei Fecioarei care se 
află acolo .] 11 Şi i s-a rugat mult să o pomenească 
Domnului nostru Hristos. După aceasta s-a dus 
în ţara ei, la Epivates, unde a trăit ca o stră¬ 
ină, ascunzându-se de ceilalţi, ca să nu o cu¬ 
noască [nimeni] 12 . A vieţuit acolo mulţi ani, 
ducând o viaţă mereu mai aspră şi făcând 
fapte bune, până ce s-a mutatla Domnul 13 , în¬ 
soţită în împărăţia Cerurilor de acel înger care 
îi dăduse întâia dată vestea cea bună, în pus¬ 
tie. Ea a răposat în ziua a paisprezecea a lui oc¬ 
tombrie. Şi Domnul Dumnezeu a făcut prin 
ea minuni nenumărate. 

împăraţii Bizanţului au mutat moaştele 
ei sfinte 14 , din porunca Domnului, din oraşul 

10 Ar. Flăsirnăs. 

11 în manuscris, notă marginală. Vezi şi PK, p. 443, 
r. 20-21. 

12 PK, p. 444, r. 4-8. 

13 Idem, p. 444, r. 24-25. 

14 Ar. gasad, lit. „trup”, cuvânt folosit în araba creş¬ 
tină cu sensul „trup al unui sfânt”, deci „moaşte” (adesea 
cu acest sens şi la Paul din Alep). în lucrarea sa Ver- 
zeichnis arabischer kirchlicher Termini (Louvain, 1954), 
G. Grafîl interpretează numai în sensul de „trup”. 




Adormirea Sfintei Cuvioase Parascheva. 

Frescă din Catedrala Episcopiei Romanului (sec. XVI) 

Epivates, cel pomenit, în oraşul Constanti- 
nopol, cu mare cinstire şi fală, iar Domnul a 
făcut prin ea, pe drum şi în Constantinopol, 
multe minuni care sunt scrise în istoria ves¬ 
tită a vieţii ei. Sfintele ei moaşte au rămas la 
Constantinopol mulţi ani, săvârşind minuni 
nemaivăzute. 

Când bulgarii au început să creadă în 
Hristos şi să-şi pună nădejdea în El, lepă- 
dându-se de greşelile lor, între ei şi greci 15 s-a 
legat o prietenie adevărată, după o veche 
duşmănie şi după războaie necontenite. îm¬ 
păratul lor s-a dus apoi în oraşul Constanti¬ 
nopol şi a legat cu împăratul de acolo mare 
prietenie, luându-şi soţie din casa împăratu¬ 
lui, iar mulţi tineri bulgari s-au însurat cu 
fetele grecilor şi mulţi tineri greci cu fetele 
bulgarilor, astfel că apropierea şi prietenia 
dintre ei s-a întărit. Apoi, împăratul Bizan¬ 
ţului i-a dăruit împăratului bulgarilor moaş¬ 
tele acestei Cuvioase Parascheva, ca un dar 
de preţ. Bulgarii au luat-o cu ei în ţara lor, cu 

15 Ar. rum, substantiv colectiv cu care erau desem¬ 
naţi grecii ortodocşi din Imperiul Bizantin, care se 
considerau moştenitorii Imperiului Roman. 

multă fală, aşezând-o în biserica cetăţii Bel¬ 
gradului. Acolo ea a făcut minuni fără de 
număr. 

După ani de bunăstare, au venit turcii de 
au împresurat cetatea vreme îndelungată 
fără să o poată cuceri, pentru că o ocrotea 
Sfânta. Până la urmă, bulgarii au mutat 
moaştele ei în oraşul Sofia [şi atunci au venit 
turcii şi, intr-un sfârşit au cucerit, cu îngă¬ 
duinţa Domnului, cetatea Belgradului. A 
venit apoi sultanul Soliman şi a cucerit ora¬ 
şul Sofia ] 16 . Când au intrat în biserica cea 
mare care se afla acolo şi [ sultanul] a văzut 
moaştele acestei Cuvioase aşezate într-o 
raclă scumpă, aflând istoria ei de la grecii 
din oastea lui, le-a trimis în dar patriarhului 
Constantinopolului, pentru că-i era prieten. 
Acolo au rămas alături de celelalte moaşte 
ale sfinţilor ce se află în biserica patriar¬ 
hală 17 până azi, adică Sfânta Asmoneea, 
Martira Eufimia şi Preafericita împărăteasă 

16 în manuscris, notă marginală care dă informaţii 
istorice imprecise, preluate în parte din originalul grec. 
Vezi Iulian Ştefănescu, op. cit., pp. 368-370. 

17 PK, p. 450, r. 7 şi urm. 

Teofana 18 . După multă vreme, când crescuseră 
datoriile Scaunului de la Constantinopol 
până la două sute de mii 19 , iar starea [oa- 
meni]lor se înrăutăţise mult, Vasile Dom¬ 
nul 20 , voievod al Moldovei în acea vreme, a 
trimis la Constantinopol şi a plătit datoriile 
pomenite pe care le avea Constantinopolul, 
iar patriarhul i-a trimis în dar moaştele ei 
sfinte, de la Constantinopol la cetatea întă¬ 
rită a Moldovei [Iaşi], însoţite de trei mari 
mitropoliţi, urmaţi de preoţi şi clerici. Iar 
Vasile a întâmpinat-o foarte frumos, cu cea 
mai mare fală şi cinstire, cu toţi de la curtea lui 

18 Sf. Asmoneea (ar. Asm unit) a fost mama celor 
şapte fraţi Macabei. Sf. Muceniţă Eufimia este prăz- 
nuită la 22 noiembrie. Sf. Teofana a fost soţia împăra¬ 
tului Leon al Vl-lea cel înţelept şi a fost vestită pentru 
viaţa ei ascetică. Este sărbătorită la 16 noiembrie. 
Descrierea moaştelor acestor sfinte se găseşte la Paul 
din Alep, ed. Vasile Radu, XXII/1, p. 92. 

19 Dimitrie Cantemir menţionează că Vasile Lupu a 
plătit „260 de pungi”, vezi Incrementorum et decre- 
mentorum aulae Othmanicae annotationes ad lib. III, 
cap. I, ed. Dan Sluşanschi, Timişoara, 2001, p. 457. La 
Paul din Alep suma menţionată este „mai mult de 
două-trei sute de mii”, ed. cit., XXII/1, p. 188. Moneda 
nu este precizată. 

20 Ar. bîk, de unde provine rom. bei (prin turcă). 

şi tot poporul. Şi a aşezat moaştele ei sfinte în 
mănăstirea celor Trei Ierarhi 21 pe care o ctito¬ 
rise acolo, [mănăstire] vestită pentru măre¬ 
ţia ei. Iar Domnul Dumnezeu a făcut prin ea 
acolo mari minuni, pentru toţi cei care aler¬ 
gau cu credinţă la ea. Vasile Domnul îi făcea 
în fiecare an un praznic strălucit, cum nu se 
poate povesti 22 , cu toţi locuitorii ţării lui. Ei 
scoteau în ziua aceea racla ei sfântă în care 
se aflau moaştele ei sfinte şi o purtau în toată 
cetatea, spre ocrotirea şi buna ei pază. Vasile 
Domnul cel pomenit purta el însuşi racla ei, 
împreună cu fruntaşii preoţimii, ai mănăsti¬ 
rilor şi bisericilor. îi făceau apoi un praznic 
măreţ, după care o înapoiau la locul ei şi o aşe¬ 
zau acolo. Locul [raclei] este în mijlocul bi¬ 
sericii, în partea dreaptă. 

Căci toată lumea creştină, cu bulgari şi 
sârbi, se închina la această Cuvioasă la fel 
cum se închina la Sfânta Fecioară, iar în ziua 
praznicului [creştinii] fac pomeni şi fapte de 
milostenie, de nedescris. Ea se găseşte până 


21 Ar. baţarika, pl. cuvântului baţriyark, lit. „patriarh”. 

22 Ar. fa'iq al-waşf, lit. „mai presus de descriere”. 




Procesiune cu ocazia sărbătorii 
Sfintei Cuvioase Parascheva - Mănăstirea Trei Ierarhi. 
Litografie din sec. XIX 

azi acolo în Moldova, iar moaştele ei sfinte au 
rămas în întregime nestricate şi noi le-am vă¬ 
zut şi am luat binecuvântare de la ele. 

Află că Sfânta Martiră între Martiri, Pa¬ 
rascheva de la Roma, este alta decât aceasta, 
iar pomenirea ei se face la noi la 26 iulie, pe 
când Cuvioasa Parascheva cea pomenită 
[mai sus] este alta decât aceea, iar pome¬ 
nirea ei se face la 14 octombrie. Aceasta nu 
are în cărţile bisericeşti ortodoxe nici o istorie 
şi numai puţini dintre greci o cunosc, deşi ea 
are o istorie scrisă în greceşte, iar bulgarii, 
sârbii, moldovenii şi valahii, ca şi cei din Ru¬ 
sia Mare şi cea Mică 23 , îi aduc mare cinstire. 
Ea are biserici şi mănăstiri nenumărate, iar 
istoria ei [scrisă] este foarte lungă. Aceasta 
cuprinde povestea vieţii ei plină de învăţă¬ 
minte şi multe minuni ale ei. Noi am dorit să 
scurtăm povestea ei şi am scris [numai] pu¬ 
ţine din ea, ca să nu uităm ceea ce am aflat 
despre ea şi despre istoria ei. Ne rugăm lui 
Dumnezeu să pogoare asupra noastră faptele 
ei sfinte. Amin. 


23 Rusia şi Ucraina. 

The Arabic Version of the 
Life of Saint Paraskevi the New 


Summary 


The Arabic Version of the Life of Saint 
Paraskevi the New refers to the transfer from 
Greek of a hagiographic text, carried out by 
Makarios Ibn al-Za‘îm of Aleppo (Syria), who 
saw the relics of Saint Paraskevi in Jassy 
(Moldavia) in 1653. Acquainted with Mathew 
of Myra's Life of the Saint, written in Greek, 
while he was visiting the Romanian Principa- 
lities, he abridged and adapted it, also adding 
personal notes from his visit to Moldavia, that 
make the Arabic version an original piece of 
literature. The author of this article empha- 
sizes the signifîcance of this text for the cultu¬ 
ral relations of the Romanian and the Arab 
Orthodox Christians and, at the same time, its 
contribution to a better knowledge of the Chris- 
tian expression of literary Arabic. 

creştinilor; cea de-a doua, Sfânta Parascheva 
cea Nouă, născută în oraşul Epivates 1 din Tra- 
cia către sfârşitul secolului al X-lea. Cunos¬ 
cută pentru viaţa ei ascetică, închinată rugă¬ 
ciunilor şi faptelor bune, această a doua Paras - 
chevă a atras o devoţiune specială din partea 
creştinilor orientali. 

Dovedind o credinţă aprinsă încă de la 
vârsta de zece ani, această Paraschevă şi-a pă¬ 
răsit familia pentru a se retrage într-o mănăs¬ 
tire, apoi s-a dus în pelerinaj la Constantino- 
pol. După ce a călătorit prin Asia Mică, a vizi¬ 
tat Ierusalimul şi a petrecut o lungă perioadă 
de izolare ascetică în deşertul Iordaniei, reve¬ 
nind ulterior în ţara ei, unde a murit după doi 
ani, în orăşelul Callikrateia 2 . Moaştele sale, des¬ 
coperite către sfârşitul secolului al XH-lea, s-au 
dovedit a fi făcătoare de minuni, ceea ce a con¬ 
dus la canonizarea Sfintei Parascheva de către 

1 Oraş la cca 60 km de Constantinopol, pe ţărmul 
Mării Marmara, în tc. Boiados, azi Selim Paşa. 

2 Informaţii detaliate despre viaţa şi faptele Sfintei se 
găsesc, între alte sinaxare, în Vieţile sfinţilor ; Ed. Epis¬ 
copiei Romanului şi Huşilor, sub îngrijirea P.C. Arhim. 
Ioanichie Bălan, 1992, voi. Octombrie, pp. 153-160. 

Patriarhul Constantinopolului. Veneraţia faţă 
de aceste moaşte a determinat peregrinarea lor 
timp îndelungat, mai întâi între graniţele Im¬ 
periului Bulgar, la Târnovo (1218-1232) şi la 
Vidin (1393), apoi la Belgrad (1398), unde au 
fost păstrate până la cucerirea otomană, în 1521, 
când sultanul Suleiman Magnificul le trans¬ 
feră la Constantinopol, ca dar pentru comuni¬ 
tatea creştină de acolo (unii istorici susţin că, 
dimpotrivă, acesta ar fi vândut moaştele Sfin¬ 
tei pentru o sumă mare de bani). La Constan¬ 
tinopol, moaştele au fost păstrate succesiv în 
mai multe biserici creştine celebre, iar în 1601 au 
ajuns la Biserica Sfântul Gheorghe din Fanar, 
Scaunul Patriarhiei ecumenice. Vasile Lupu, 
domnul Moldovei (1634-1653), obţine transfe¬ 
rul lor, în iunie 1641, la noua sa ctitorie de la 
Iaşi, mănăstirea închinată celor Trei Ierarhi 
(monument de o frumuseţe deosebită, care îm¬ 
podobeşte şi azi capitala Moldovei). Strămu¬ 
tarea a fost tratată ca un eveniment atât de 
către românii care primeau moaştele Sfintei, 
aşa cum dovedeşte zugrăvirea pe peretele bi¬ 
sericii a scenei sosirii lor la Iaşi, cât şi de către 
otomanii care le dăruiau şi care au trimis un 

capugi-başă în fruntea unei gărzi de militari 
turci, ca să le protejeze deplasarea 3 . 

Viaţa Sfintei Parascheva cea Nouă a cunos¬ 
cut mai multe versiuni începând cu a doua ju¬ 
mătate a secolului al Xll-lea. Două, în limba 
greacă, sunt pierdute azi, o a treia a fost scrisă 
în slavonă în secolul al XTV-lea de Eftimie, Patri¬ 
arhul Tâmovului (1375-1393), cunoscând o largă 
răspândire în lumea orientală. Transferul 
moaştelor în Moldova a condus la scrierea unei 
alte biografii a Sfintei, tot în limba greacă 4 . 

Autorul acestei noi versiuni este Matei, căr¬ 
turar născut către mijlocul secolului al XVI-lea 
în Pogoniana (oraş din Epir), care avea o edu¬ 
caţie religioasă solidă şi remarcabile aptitudini de 
caligraf şi miniaturist. După mulţi ani petrecuţi 

3 Iulian Ştefănescu, „Viaţa Sfintei Parascheva cea 
Nouă de Matei al Mirelor”, în Revista Istorică Română, 
1933, III, p. 347, vezi şi nota 2. După incendiul din dec. 
1888, când paraclisul Mănăstirii Trei Ierarhi a ars, dar 
moaştele Sf. Parascheva au rămas nevătămate, ele au 
fost aşezate în catedrala Mitropoliei Iaşilor, unde se 
păstrează şi azi. 

4 Vezi Bibliotheca hagiographicâ Graeca, 3 e ed. par 
Franţois Halkin, Bruxelles, Societe des Bollandistes, 
1957, voi. II, p. 172. 

în serviciul Patriarhului Constantinopolului şi 
după şederi la Moscova şi Lvov, Matei s-a sta¬ 
bilit în Ţara Românească, unde a fost numit 
stareţ al Mănăstirii Dealu, ctitorie domnească 
aflată în apropierea capitalei, Târgovişte. Aici 
a petrecut ani mulţi, fiind menţionat în iz¬ 
voare până în 1621, iar activitatea lui de ca¬ 
ligraf şi cărturar a devenit binecunoscută. 
Manuscrisele artistice pe care le-a produs 
acolo sunt păstrate astăzi în toate muzeele mari 
ale Orientului, ca şi în Europa 5 . Erudiţia lui 
i-a atras preţuirea Patriarhului Constanti¬ 
nopolului, care i-a acordat rangul de episcop 
de Mira, oraş din Likia, celebru din vremea în 
care era păstorit de Sfântul Nicolae, dar care 
fusese între timp pierdut de către creştini, ca 
urmare a cuceririi musulmane. 

Istoria vieţii Sfintei Parascheva a fost scrisă 
de Matei în Ţara Românească, probabil nu 
mai târziu de 1605 (când a fost hirotonit epis¬ 
cop de Mira). Textul a devenit cunoscut graţie 

5 Vezi Olga Gratziou, Die dekorierten Handschrif- 
ten des Schreibers Matthaios von Myra (1596-1624), 
Atena, 1982. 

reputaţiei autorului său, dar a fost publicat 
prima dată abia în 1891, de către eruditul ele¬ 
nist A. Papadopoulos-Kerameus 6 , sub titlul Viaţa 
şi faptele Cuvioasei noastre Maici Parascheva 
cea Nouă din Epivates, de smeritul Matei, 
episcop al Mirelor. Aşa cum era de aşteptat, 
această biografie greacă a devenit foarte po¬ 
pulară în Biserica răsăriteană, întrucât moaş¬ 
tele Sfintei erau înconjurate de o adâncă ve¬ 
neraţie. Originile şi sursele scrierii lui Matei 
au fost studiate în detaliu 7 , dar nu aceasta ne 
interesează aici, ci dorim să punem în lu¬ 
mină circumstanţele în care această biografie 
a fost transferată în literatura arabă creş¬ 
tină, precum şi forma în care s-a păstrat. 

In contactele Ţărilor Române cu Orien¬ 
tul creştin, Patriarhia din Antiohia ocupa un 
loc privilegiat. Aceste raporturi au fost întă¬ 
rite la mijlocul secolului al XVII-lea prin isto¬ 
rica vizită întreprinsă de Patriarhul Antiohiei, 

6 Analekta hierosolymitik.es stachiologias, tome I, 
St. Petersburg, 1891, pp. 438-453. 

7 Vezi Iulian Ştefănescu, op. cit., pp. 354-377. 



16 


Ioana Feodorov 


Macarie Ibn al-Za‘îm, în Ţările Române şi 
Rusia, în 1652-1658. Din această lungă pe¬ 
rioadă, Macarie a petrecut aproape trei ani şi 
jumătate printre români. Statutul lui de înalt 
ierarh al Bisericii, erudiţia lui, cunoaşterea 
limbilor greacă, arabă şi, probabil, turcă, dar 
şi curiozitatea care îl caracteriza explică fap¬ 
tul că această călătorie a avut urmări impor¬ 
tante pentru opera sa teologică, istorică şi 
literară. 

Călătorind în Ţările Române, Macarie se 
afla pentru prima oară într-o parte a lumii 
creştine care se bucura de o libertate religi¬ 
oasă deplină, ţinând seama de autonomia po¬ 
litică a Ţării Româneşti şi a Moldovei faţă de 
înalta Poartă. în cursul vizitelor sale, el a în¬ 
tâlnit numeroşi cărturari, clerici sau laici nu 
numai români, dar şi greci, apoi ruşi, cu care 
avea interese spirituale şi culturale comune. 
El a cercetat bogatele biblioteci ale episcopii¬ 
lor şi mănăstirilor, ca şi pe acelea ale boierilor 
bogaţi, primind sau cumpărând tipărituri şi 
copii ale manuscriselor unor lucrări rare de li¬ 
turgică, patristică, istorie, geografie sau drept 

canonic, cu care vroia să îmbogăţească, prin 
traduceri, literatura creştină în limba arabă. 

Contactele stabilite de Macarie în Ţările 
Române au fost stimulate de un fenomen care 
avea loc simultan aici şi în Orientul creştin: 
încă din secolul al XV-lea, românii începu¬ 
seră să înlocuiască slavona, limbă care era 
folosită în administraţie, cultură şi ritualul 
bisericesc, cu româna, limba vernaculară a 
credincioşilor. Tot astfel, în patriarhatul An- 
tiohiei, arabii ortodocşi se străduiau să înlo¬ 
cuiască siriaca, folosită în cult, cu limba arabă. 
De câteva secole, aceste limbi, slavona pentru 
români şi siriaca pentru arabi, se bucurau de 
un prestigiu deosebit în culturile celor două po¬ 
poare, în practica liturgică şi în scrierile reli¬ 
gioase, deşi deveniseră neinteligibile nu nu¬ 
mai pentru credincioşii de rând (care nu le 
înţeleseseră niciodată), ci şi pentru oamenii 
Bisericii. 

Macarie era ucenicul devotat al unui alt căr¬ 
turar sirian, Patriarhul Meletie Karma, care 
promovase cu hotărâre introducerea arabei în 
toate activităţile ecleziastice şi în literatura 

religioasă din patriarhatul Antiohiei. Din acest 
motiv, Macarie s-a străduit să transpună, prin 
intermediul traducerilor, cât mai multe texte 
ale tradiţiei ortodoxe în vechea literatură arabă 
creştină (melkită 8 ), care cunoştea un avânt no¬ 
tabil în vremea păstoririi sale. 

Macarie a vizitat oraşul Iaşi în februarie 
1653 şi acolo, în Mănăstirea Trei Ierarhi, s-a 
rugat înaintea moaştelor Sfintei Parascheva. 
Nu trecuseră decât doisprezece ani de la adu¬ 
cerea acestora de la Constantinopol în capitala 
Moldovei. Cum era firesc, i-au fost povestite 
multe despre această Sfântă, al cărei cult nu 
părea să fi pătruns în ritul antiohian. Dorind 
să obţină un text riguros şi bine documentat 
cu privire la viaţa ei, i s-a pus la dispoziţie 
probabil scrierea recent compusă de Matei al 
Mirelor. Macarie cunoştea bine greaca, limbă 
din care tradusese un mare număr de opere. 
Lucrarea lui Matei se găsea în numeroase bi¬ 
blioteci vizitate de Macarie în cursul şederii 

8 Melkiţi (din sir. melek, „împărat”) este numele 
dat în sec. al V-lea creştinilor ortodocşi care, la ca¬ 
pătul controverselor doctrinare hristologice, au rămas 
fideli dogmelor şi ritualurilor ortodoxe, apărate de îm¬ 
păratul Bizanţului. 

sale în Ţările Române. Totuşi, el nu traduce 
integral textul cărturarului grec, ci îl rezumă 
şi îl adaptează, adăugând şi observaţii proprii, 
care fac ca versiunea arabă a Vieţii Sfintei Pa- 
rascheva cea Nouă să devină un text literar 
original, pe care l-a inclus într-un miscelaneu 
de scrieri religioase, Magmu latTff elaborat în 
cursul călătoriei sale în Ţările Române 9 10 . Sem¬ 
nalată de istoricul literaturii melkite, Joseph 
Nasrallah 11 , versiunea arabă a Vieţii Sfintei 
Parascheva cea Nouă a fost publicată pentru 
prima oară în 2003, însoţită de comentarii şi 

9 MagimT „Culegere plăcută”), lucrare cuprinsă 
într-un manuscris de 810 pagini copiat în anul 1670 de 
preotul Marqos după un text autograf al lui Macarie. 
Până în 1974 o copie a manuscrisului a aparţinut bi¬ 
bliotecii Mănăstirii greco-catolice Sfântul Gheorghe de la 
Deyr es-Sîr (Bmakkin, Liban), aflându-se în prezent 
la Universitatea Balamand, în Liban. Viaţa Sfintei Pa¬ 
rascheva cea Nouă constituie capitolul 15 al acestui 
manuscris, paginile 128-132. 

10 Vezi Georg Graf, „Geschichte der christlichen ara- 
bischen Literatur”, III ( Studi e testi 146), Cittâ del Va- 
ticano, 1949, pp. 100-102. 

n Mgr. Joseph Nasrallah, Notes et documentspour 
servir a l'histoire du Patriarcat Melchite d'Antioche, 
Jerusalem, 1965, p. 111. 



20 


Ioana Feodorov 


traducere în limba engleză 12 . în 1970, Virgil 
Cândea a identificat sursa scrierii lui Macarie 
în textul grecesc al lui Matei al Mirelor 13 . 

Deşi expunerea lui Macarie nu urmează 
întru totul textul lui Matei, ordinea eveni¬ 
mentelor şi informaţiile furnizate în prima 
treime a prelucrării arabe sunt identice cu 
acelea din modelul grecesc. în traducerea ro¬ 
mânească ce urmează, am marcat, în carac¬ 
tere cursive, paragrafele care reproduc aproape 
literal textul grecesc, indicând astfel împru¬ 
muturile evidente din acesta. Notele trimit 
la sus-menţionata ediţie greacă publicată de 
Papadopoulos-Kerameus. 

Pe scurt, versiunea arabă tratează urmă¬ 
toarele subiecte, aflate în aceeaşi succesiune 
şi în textul grecesc al lui Matei al Mirelor: 

- Locul naşterii Sfintei Parascheva, pă¬ 
rinţii şi educaţia primită în copilărie; 

12 în Proceedings of the 2<J h Congress of the Union 
Europeenne des Arabisants et Islamisants, Part One 
(Linguistics, Literature, History), ed. Kinga Devenyi, 
„The Arabist”, Budapesta, voi. 24-25, pp. 69-80. 

13 Virgil Cândea, „Sources roumaines et grecques 
dans Ies bibliotheques du Proche-Orient”, în Bulletin 
AIESEE, 8(1970), nr. 1-2, p. 71. 

- Fratele ei, Eftimie, educaţia lui, virtu¬ 
ţile şi faima deosebită printre creştini, care 
au condus la numirea lui ca episcop al oraşu¬ 
lui Maditos; 

- Viaţa Sfintei Parascheva la mănăstire, 
apoi plecarea ei în pustie, de unde s-a reîn¬ 
tors în patria ei, sfătuită de îngerul lui Dum¬ 
nezeu; 

- Călătoria ei la Constantinopol, pentru a se 
ruga la icoana Fecioarei din Biserica Sfânta 
Sofia; 

- întoarcerea în ţara ei, unde a trăit în ru¬ 
găciune şi post, necunoscută de nimeni, până 
s-a stins din viaţă. Aici, Macarie introduce in¬ 
formaţia despre data morţii ei, 14 octombrie, 
prăznuită de creştinii ortodocşi; 

- Transferul moaştelor Sfintei de la Epi- 
vates la Constantinopol, apoi la Belgrad; 

- Războaiele dintre otomani şi slavi, adu¬ 
cerea moaştelor la Constantinopol, la porunca 
Marelui Sultan, Suleiman Magnificul, care a 
fost impresionat de puterile minunate ale Sfin¬ 
tei şi de evlavia adâncă a creştinilor faţă de ea. 

Macarie nu este interesat de peregrinarea 
moaştelor prin statele sud-slave (Bosnia, Ser¬ 
bia), prin urmare trece peste lungi paragrafe 




Aducerea la Iaşi a Moaştelor Sfintei Cuvioase 
Parascheva (1641). Mozaic din biserica Mănăstirii 
Trei Ierarhi (sec. XIX) 

din textul grecesc. Tot aşa, el nu reţine amă¬ 
nuntele despre evenimentele istorice care au 
avut loc în cadrul Bisericii Ortodoxe în tim¬ 
pul vieţii lui Matei. In continuarea textului 
său, Macarie menţionează diverse informaţii 
comunicate lui pe când vizita oraşul Iaşi, la 9 fe¬ 
bruarie 1653, însoţit de fiul său, Paul 14 . Aces¬ 
tea se referă la: 

- strămutarea moaştelor, la cererea dom¬ 
nitorului Moldovei, Vasile Lupu, care plătise 
datoriile mari ale Patriarhiei de Constanti- 
nopol către fiscul otoman; 

- importanţa deosebită de care s-a bucurat 
acest eveniment: moaştele au fost însoţite de trei 
arhiepiscopi 15 , precum şi de un alai de preoţi şi 

14 Fiul său a scris o lungă relatare a acestei memo¬ 
rabile călătorii, care a fost publicată şi tradusă parţial 
de Vasile Radu, „Voyage du Patriarche Macaire d'Anti- 
oche”, în Patrologia Orientalis, Paris, XXII/1, 1930; XXIV/4, 
1933; XXVP5,1949. Vezi şi Ioana Feodorov, „Un lettre mel- 
kite voyageur aux Pays Roumains: Paul d'Alep”, în Annals 
of the Faculty ofArts and Social Sciences - University of 
Balamand (Liban), no. 4, 1996, pp. 55-62. 

15 Ca şi multe alte informaţii furnizate de Macarie, 
şi aceasta este confirmată de documente din epocă: cei 
trei arhiepiscopi erau Ioanichie al Eracleei, Partenie 
al Adrianopolului şi Teofan al Vechiului Patras. 

monahi, iar domnitorul Vasile Lupu a întâm¬ 
pinat cu mare cinste venerabilele relicve, 
aşezându-le în propria lui ctitorie, la Mănăs¬ 
tirea Trei Ierarhi 16 ; 

- descrierea slujbelor deosebite care aveau 
loc la Iaşi în fiecare an la 14 octombrie, mai 
ales a acelora săvârşite în vremea domniei 
lui Vasile Lupu (după cum se ştie, tradiţia se 
menţine şi în zilele noastre); 

- vizita lui Macarie însuşi la Iaşi şi rugă¬ 
ciunile lui înaintea moaştelor Sfintei Paras- 
cheva, locul unde erau aşezate în biserica 
Mănăstirii Trei Ierarhi şi evlavia cu care le 
venerau credincioşii; 

- detalii despre cealaltă Sfântă Paras- 
cheva, de la Roma, prăznuită de creştini pe 
26 iulie; 

- existenţa unui text grecesc despre viaţa 
Sfintei Parascheva cea Nouă, despre care Ma¬ 
carie spune că l-a cunoscut şi l-a folosit pentru 
a-şi scrie versiunea lui (dar nu menţionează 
numele autorului). 

16 în semn de mare bucurie şi devoţiune, domnito¬ 
rul Vasile Lupu, împreună cu episcopii, au ieşit în în¬ 
tâmpinarea moaştelor Sfintei de două ori pe parcursul 
drumului, la Ismail şi la Galaţi. 

în final, Macarie precizează scopul pe 
care l-a urmărit atunci când a scris această 
operă hagiografică, prescurtând textul gre¬ 
cesc pe care l-a avut la dispoziţie, „ca să nu 
uităm ceea ce am aflat despre ea şi despre 
istoria ei”. 

Părţile originale ale versiunii arabe, care 
se bazează pe informaţiile adunate personal 
de Macarie în vremea călătoriilor sale prin 
Moldova, ocupă cel puţin o treime din între¬ 
gul text. Unele dintre aceste note există, mai 
detaliate, şi în relatarea fiului său, Paul, care 
a participat la vizita Patriarhului la Mănăs¬ 
tirea Trei Ierarhi din Iaşi 17 . El a lăsat o des¬ 
criere amănunţită a locului unde erau păs¬ 
trate moaştele, a chivotului în care erau aşezate, 
precum şi informaţii despre sumele importante 
plătite de Vasile Lupu pentru a achita dato¬ 
riile Patriarhiei Constantinopolului, despre epis¬ 
copii care au însoţit moaştele până la Iaşi etc. 
Evident, cei doi înalţi clerici au primit infor¬ 
maţii recente, de la martori contemporani cu 
momentul aducerii moaştelor la Iaşi, care avusese 

17 „Voyage du Patriarche Macaire d'Antioche”, XXII/1, 
pp. 182-192. 

loc cu numai doisprezece ani înainte de sosi¬ 
rea călătorilor arabi. 

Ipoteza că Macarie a folosit textul gre¬ 
cesc al lui Matei al Mirelor este susţinută de 
argumente furnizate de cuvintele şi expresi¬ 
ile din versiunea arabă. In primul rând, 
faptul că foloseşte cuvântul ar. gadîdat , „cea 
nouă”, în loc de hadiţat („cea recentă”), sau 
muta ’ahhirat („cea din urmă”), care ar fi ex¬ 
primat mai clar faptul că această Paras- 
chevă este alta decât Martira Parascheva de 
la Roma (trăitoare în timpuri mai îndepăr¬ 
tate) 18 . El traduce, astfel, literal gr. he nea („cea 
nouă”) folosit de Matei, fără a căuta adapta¬ 
rea unui termen arab la semnificaţia reală a 
cuvântului grecesc 19 . 


18 Mulţumim Prof. Cornelius Nijland, de la Univer¬ 
sitatea din Leiden, pentru că ne-a atras atenţia asu¬ 
pra acestui aspect. 

19 Remarcăm că fiul său, Paul, care relatează, aşa 
cum am menţionat, călătoria înalţilor clerici la Iaşi 
foloseşte cuvântul al-haditat. Este probabil că el op¬ 
tează pentru acest termen pentru a reda exact infor¬ 
maţiile primite în Moldova, şi nu pentru a traduce li¬ 
teral numele grecesc al Sfintei. 

Mai mult, el dă echivalenţe aproape identi¬ 
ce multor cuvinte greceşti, în expresii precum: 

- gr. he Hosia > ar. al-bărrat , „Cuvioasa”; 

- gr. philotheos > ar. muhibbîna li-l-lăh, 
„iubitori de Dumnezeu”; 

- gr. eusebes > ar. hasanlna al-’ibădat, 
„având frumoasa credinţă” > „evlavioşi”; 

- gr. en pasais tais hodois Kuriou poreno- 
menous > ar. mustaysirîna fi wasăyă Allah , 
„care urmau poruncile Domnului”; 

- gr. kai to poimnion kalos kai ortho- 
doxospoimanas > ar. raa ru’yata 1-MasIh fi 
murug al-fadllat, „a păstorit turma Mântui¬ 
torului pe căile faptelor bune”; 

- gr. pros Kurion exedemese > ar. inta- 
qala ’ilă r-Rabb, „s-a mutat la Domnul”. 

Folosirea de către Macarie a sursei citate 
este confirmată şi de forma pe care a luat-o 
majoritatea numelor proprii care apar în 
text. Astfel, numai pronunţia greacă a aces¬ 
tor cuvinte poate justifica forma echivalentu¬ 
lui arab din textul lui Macarie: 

- pron. gr. Paraskevi > ar . Bărăskăfr, 

- pron. gr. Epivaton > ar. 'Ablfazuir, 

- pron. gr. Eftimios > ar. Aftlmiyus', 

- pron. gr. Vlahernas > ar. Flăsirnăs; 

- pron. gr. kleros > ar. IklTrus; 

- pron. gr. Asmoneea > Asmunît. 

Semnificativă pentru istoria Ortodoxiei în 

secolul al XVII-lea este şi unitatea de stil pe 
care o demonstrează textele unor cărturari 
atât de diferiţi şi totuşi atât de asemănători 
în interese culturale şi opţiuni legate de scri¬ 
itura lor: un patriarh arab melkit şi un căr¬ 
turar grec stabilit în Ţara Românească. Atât 
Matei, cât şi Macarie procedează la fel în 
raport cu sursa lor - omit pasaje care nu li s-au 
părut esenţiale, amplifică relatarea cu infor¬ 
maţii aflate personal, în general tratează 
textul de bază cu multă libertate 20 . 

Căile şi modalităţile întrebuinţate de 
Macarie în transferul acestui text hagiogra¬ 
fic din greacă în arabă sunt comune majori¬ 
tăţii scrierilor sale, ca şi, îndeobşte, lucră¬ 
rilor autorilor arabi creştini. Am avut recent 
prilejul de a studia acest proces în detaliu, 
editând pentru tipar un alt text al lui Macarie, 


20 Vezi şi Ştefănescu, op.cit., p. 373. 

Cronica Ţării Româneşti (1292-1664 ) 21 . Pu¬ 
blicarea unor asemenea texte va necesita, 
probabil, un timp îndelungat, ţinând seama de 
numărul mare de manuscrise arabe creştine 
inedite din literatura melkită. Aceste scrieri 
contribuie la cunoaşterea universului cultural 
al creştinilor arabi din Orientul Mijlociu şi, în 
acelaşi timp, permit cercetarea expresiei creş¬ 
tine a limbii arabe literare. 


21 „La Chronique de Valachie (1292-1664) - Texte 
arabe du Patriarche Macaire Za‘îm” - Introduction, 
edition du texte arabe et traduction franţaise par Ioa¬ 
na Feodorof, în Melanges de l’Universite Saint-Joseph, 
Beyrouth, Liban, tome LII, 1991-1992, pp. 3-71. 




